Publication: Magyar Közlöny
Issue: MK-2002-151 (Year: 2002, Number: 151)
Era: 1990-2004
Section: az 1198/2002. (XII. 6.) Korm. határozathoz
Paragraph Index: 190

b) Nyelvezet A sikeres kommunikáció egyik fontos eleme, hogy milyen módon képes szakmailag bonyolult, a kívülálló számára nehezen érthetõ, befogadható gondolatokat közérthetõvé tenni a célközönség számára. Ráadásul nem elég önmagában csak érthetõnek, hanem vonzónak, izgalmasnak is kell lennie. Bár triviálisnak tûnhet, de nagyon fontos kiemelni, hogy a befogadó csoport nyelvén, számukra hangszerelve kell az üzeneteknek, az információnak megjelennie. Ebben óriási szerep hárul a média munkatársaira, akiknek feladata az információ átültetése a szakma nyelvérõl a köz nyelvére. Ezt a feladatot reálisan csak akkor képesek ellátni, ha ehhez a szükséges támogatást (érthetõ mondanivaló, szakmai képzés, visszakérdezési lehetõség) õk maguk is megkapják. Ebben tehát mindenképpen jelentõs az üzenetek eredeti kibocsátójának a felelõssége. Ennek a bonyolultságnak a megértéséhez elég arra utalni, hogy a szavazópolgárral szemben várhatóan az lesz az elvárás, hogy egy ezer oldalt meghaladó csatlakozási dokumentum alapján nyilvánítson véleményt a népszavazás során, vagy képes legyen felmérni azt, hogy az õ számára milyen hatásokkal jár majd a csatlakozás, és erre hogyan tud elõzetesen felkészülni.

Source: https://magyarkozlony.hu/hivatalos-lapok/e4dbe821c5c1e3991dcdd87cb086e31ebccbe15e/dokumentumok/aa06a495ae6103a8a282a9a675a089298c666d2e/letoltes